Uznesenie č. 12/2017

Obec Košariská vyhlasuje deň konania voľby hlavného kontrolóra obce Košariská

na stredu 10. 05. 2017 na zasadnutí obecného zastupiteľstva obce Košariská.

**Kandidát na funkciu hlavného kontrolóra (úväzok3 %) musí spĺňať:**

**1. Kvalifikačné predpoklady na výkon funkcie hlavného kontrolóra:**

- ukončené minimálne úplné stredné vzdelanie

**2. Výhodou je:**

- vysokoškolské vzdelanie druhého stupňa ekonomického, právnického alebo technického smeru

- skúšky hlavného kontrolóra

- prax v kontrolnej činnosti alebo prax vo verejnej správe v oblasti ekonomickej, právnickej alebo technickej

- znalosť: zákona o účtovníctve, zákona o rozpočtových pravidlách, zákona o výkone práce vo verejnom záujme, zákona o finančnej kontrole a vnútornom audite, zákona o obecnom zriadení, zákona o majetku obcí, zákona o sťažnostiach, zákonníka práce

**3. Náležitosti prihlášky:**

- osobné údaje kandidáta /meno a priezvisko, titul, dátum narodenia, trvalé bydlisko, kontaktný údaj telefón, email/

- výpis z registra trestov nie starší ako 3 mesiace

- overená kópia dokladu o najvyššom dosiahnutom vzdelaní-

- profesijný životopis

- kópie o absolvovaní vzdelávacích programov a kurzov

- čestné prehlásenie o odbornej praxi

- čestné prehlásenie kandidáta o spôsobilosti na právne úkony v plnom rozsahu

- písomný súhlas uchádzača na spracovanie osobných údajov v zmysle §11 zákona č. 122/2013 Z.z. o ochrane osobných údajov na účely vykonania voľby HK

**4. Spôsob doručenia prihlášky:**

Písomnú prihlášku doručí kandidát na funkciu hlavného kontrolóra obce Košariská spolu s požadovanými dokladmi najneskôr 14 dní pred dňom konania voľby, t.j. do **26. 04. 2017 do 1100 hodiny** v zalepenej obálke s označením „**Voľba hlavného kontrolóra obce Košariská – NEOTVÁRAŤ**,“ **osobne alebo poštou** na adresu: Obec Košariská, 906 15 Košariská 78